Návrh zmluvy

**Komisionárska zmluva**

**č. SE-OI2-2025/001736-005**

uzavretá podľa § 577 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov   
na výkon činnosti stavebného dozoru na akcii:

**„Bratislava HS Hálková, rekonštrukcia objektu“**

*(ďalej len „KZ“)*

**ZMLUVNÉ STRANY**

**Komitent:**

Názov: **Ministerstvo vnútra Slovenskej republiky**

Sídlo: Pribinova č 2, 812 72 Bratislava

V zastúpení: Ing. Lukáš Ďurovčík

riaditeľ odboru investícií sekcie ekonomiky Ministerstva vnútra Slovenskej republiky na základe plnomocenstva č. p.: SE-OO1-2024/002959-001

Osoba oprávnená na rokovanie

vo veciach zmluvných: Ing. Maroš Hrádela

Osoba oprávnená na rokovanie

vo veciach technických: Ing. Gabriela Beňová

Bankové spojenie: Štátna pokladnica Bratislava

Číslo účtu/IBAN: SK78 8180 0000 0070 0018 0023

IČO: 00151866

DIČ: 2020571520

Kontaktná osoba: [●]

Telefón: [●]

E-mailová adresa: [●]

(ďalej len „**komitent**“)

a

**Komisionár:**

Názov: **[●]**

Sídlo: [●]

V zastúpení: [●]

Zápis: Obchodný register Okresného/Mestského súdu [●],

oddiel: [●], vložka číslo: [●]

Osoba oprávnená na rokovanie

vo veciach zmluvných: [●]

Osoba oprávnená na rokovanie

vo veciach technických: [●]

Bankové spojenie: [●]

Číslo účtu/IBAN: [●]

IČO: [●]

DIČ: [●]

Kontaktná osoba: [●]

Telefón: [●]

E-mailová adresa: [●]

(ďalej len „**komisionár**“)

(komitent a komisionár ďalej spoločne ako „**zmluvné strany**“ alebo jednotlivo ako „**zmluvná strana**“)

**Čl. I.**

**ÚVODNÉ USTANOVENIA**

1. Táto KZ je výsledkom zadania konkrétnej zákazky v rámci zriadeného dynamického nákupného systému podľa § 58 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na poskytnutie služby.
2. Komisionár berie na vedomie, že predmet tejto KZ bude financovaný z prostriedkov štátneho rozpočtu.

**Čl. II.**

**VÝCHODISKOVÉ PODKLADY A ÚDAJE**

1. Podkladom pre uzavretie tejto KZ je ponuka komisionára doručená dňa [●].
2. Východiskové údaje:
3. Stavebník: Ministerstvo vnútra SR, Pribinova 2, Bratislava
4. Názov stavby: **„Bratislava HS Hálková, rekonštrukcia objektu“**
5. Miesto stavby: objekt KR HaZZ Bratislava, HaZÚ, HS Hálková, ul. Hálková č.3, Bratislava, pozemky registra „C“ v katastrálnom území Bratislava – Nové Mesto (LV číslo 6988, parcelné číslo 12205/1 a 12205/3, k.ú. Bratislava - Nové Mesto)
6. Predpokladaná lehota výstavby: dvanásť (12) mesiacov odo dňa odovzdania staveniska zhotoviteľovi
7. Dokumentácia a doklady v nasledovnom rozsahu:
8. projekt stavby „Bratislava HS Hálková, rekonštrukcia objektu“ s vyjadreniami dotknutých orgánov štátnej správy, obce a iných organizácií,
9. právoplatné stavebné povolenia vydané oddelením stavebného poriadku a odborných činností č. p.: SE-OSPOČ-356-4/2024 zo dňa 30.09.2024.
10. Zmluvy o dielo na realizáciu diela č. SVO\_ZM\_SVO-RVO1-2025-000509-022\_2025 zo dňa ......2025 medzi Ministerstvo vnútra SR (ďalej len “objednávateľ”) a BBAU s.r.o. (ďalej len “zhotoviteľ”) (ďalej len „ZoD“) vrátane jej príloh.

**Čl. III.**

**PREDMET ZMLUVY**

1. Predmetom tejto KZ je záväzok komisionára, že za podmienok dohodnutých v tejto KZ, vo vlastnom mene a na vlastnú zodpovednosť bude pre komitenta vykonávať činnosti súvisiace s výkonom stavebného dozoru, a to najmä v nasledovnom rozsahu:
2. dôkladne sa oboznámi s podmienkami uvedenými v povoleniach a rozhodnutiach podľa bodu 2.2.5 čl. II. tejto KZ, prípadne s podmienkami uvedenými v ďalších povoleniach potrebných pre výstavbu,
3. dôkladne sa oboznámi s podmienkami uvedenými v ZoD a všetkými jej prílohami, ktorými sa riadi počas výkonu svojej činnosti,
4. zúčastní sa odovzdania staveniska zhotoviteľovi a zabezpečí zápis o tomto odovzdaní a prevzatí do stavebného denníka,
5. zabezpečuje, aby zhotoviteľ uskutočňoval stavbu v súlade s projektom stavby a rozpočtom, s ktorými sa oboznámil,
6. zabezpečuje súlad priestorovej polohy stavby s dokumentáciou stavby,
7. zabezpečuje dodržiavanie všeobecných technických požiadaviek na výstavbu v súlade so všeobecne záväznými právnymi predpismi,
8. sleduje spôsob a postup uskutočňovania stavby tak, aby boli dôsledne dodržané všetky technologické postupy súvisiace s uskutočňovaním stavby, vrátane času použitia týchto technologických postupov,
9. sleduje spôsob a postup uskutočňovania stavby tak, aby bola zabezpečená bezpečnosť a ochrana zdravia pri práci v súlade so všeobecne záväznými platnými právnymi predpismi,
10. sleduje postup činnosti na stavenisku, spôsob a postup uskutočňovania stavby tak, aby bola zaručená požiarna bezpečnosť v súlade so všeobecne záväznými platnými právnymi predpismi,
11. sleduje, či je zabezpečená správna inštalácia a bezpečná prevádzka technického vybavenia na stavenisku a na stavbe,
12. sleduje, či sa stavebné výrobky, stavebné materiály a stavebné konštrukcie riadne ukladajú,
13. posudzuje súlad použitých stavebných výrobkov, materiálov a konštrukcií so zmluvne dohodnutými materiálmi, špecifikovanými v prílohe č. 2 ZoD,
14. dbá o to, aby sa stroje, zariadenia a technologické konštrukcie riadne ukladali,
15. priebežne kontroluje tie časti diela vykonávané zhotoviteľom, ktoré budú v ďalšom postupe zakryté alebo sa stanú neprístupnými a zapisuje výsledky kontroly do stavebného denníka,
16. sleduje vedenie stavebného denníka, vykonáva záznamy do stavebného denníka a informuje komitenta o jeho vedení. Prítomnosť na stavbe komisionár preukáže vykonaním záznamu do stavebného denníka, a to minimálne tri (3) krát za týždeň v celkovom počte dvanásť (12) hodín za týždeň,
17. navrhuje riešenie na odstránenie zistených nedostatkov a konzultuje ho so zmluvnými stranami ZoD,
18. priebežne informuje komitenta o celom postupe uskutočňovania stavby a bezodkladne informuje komitenta o všetkých závažných okolnostiach,
19. vyhotovuje priebežnú fotodokumentáciu realizovaných stavebných prác a zabudovávaných stavebných materiálov v rozsahu položkového rozpočtu stavby, ktorý tvorí prílohu č. 2 k ZoD,
20. informuje komitenta o neprítomnosti stavbyvedúceho zhotoviteľa na stavbe, v prípade, že nie je dodržaná, že sa denne zdržuje na stavbe po celú dobu výstavby, prípadne informuje komitenta o námietkach k činnosti stavbyvedúceho,
21. zúčastňuje sa kontrolných dní počas uskutočňovania stavby a kolaudačného konania,
22. navrhuje zastavenie stavebných prác zápisom v stavebnom denníku v prípade preukázateľného nedodržiavania prác v súlade s projektom stavby a technologických postupov pri zabudovávaní materiálov a spracovávaní stavebných hmôt,
23. je oprávnený zápisom v stavebnom denníku žiadať od zhotoviteľa výmenu personálu, ktorý bude považovať za nedostatočne odborne spôsobilý na výkon prác pri realizácii diela a prikázať zhotoviteľovi, aby tento personál nahradil novým,
24. vypracováva podklady k návrhom dodatkov k ZoD v priebehu uskutočňovania diela,
25. odsúhlasuje práce po predchádzajúcom súhlase komitenta, ktoré nezvýšia zmluvnú cenu za dielo,
26. bezodkladne predkladá na odsúhlasenie komitentovi zmeny projektu stavby, ktoré zvýšia zmluvnú cenu za dielo,
27. s komitentom nesie spoluzodpovednosť za plnenie podmienok povolení a rozhodnutí vydaných na uskutočnenie stavby,
28. dbá na dodržiavanie harmonogramu prác v zmysle uzatvorenej ZoD,
29. vykonáva kontrolu súpisov vykonaných prác a dodávok a ich správnosť potvrdzuje svojím podpisom a odtlačkom pečiatky, a to najneskôr do päť (5) pracovných dní odo dňa ich obdržania od zhotoviteľa, v prípade, ak sú bez chýb. Ak má súpis vykonaných prác chyby, vráti ho obratom zhotoviteľovi na prepracovanie s presným definovaním jeho chýb a nedostatkov,
30. v spolupráci s osobou komitenta oprávnenou na rokovanie vo veciach technických uvedenou v čl. I., bode 1.1 tejto KZ vykonáva kontrolu všetkých príloh požadovaných komitentom podľa čl.VI., bodu 6.3 ZoD. V prípade, ak prílohy nie sú v súlade s čl. VI., bodom 6.3. ZoD, navrhuje komitentovi vrátiť ich obratom zhotoviteľovi na doplnenie s presným definovaním nedostatkov,
31. vykonáva kontrolu financovania a fakturácie stavby,
32. prijíma opatrenia na odstránenie vád, ktoré zistil na stavbe,
33. kontroluje kompletizáciu všetkých dokladov a dokumentácie, ktorú predkladá zhotoviteľ ku odovzdávaciemu a preberaciemu konaniu,
34. je povinný sa zúčastniť odovzdávacieho a preberacieho konania a kolaudačného konania,
35. kontroluje odstraňovanie prípadných vád a nedorobkov zistených na odovzdávacom a preberacom konaní v dohodnutých termínoch podľa ZoD ,
36. vypracováva podklady na záverečné hodnotenie stavby podľa ZoD,
37. prostredníctvom komitenta oznamuje stavebnému úradu všetky závažné vady na stavbe, ktoré nebolo možné odstrániť v rámci výkonu činnosti stavebného dozoru,
38. v prípade potreby vykonáva činnosť koordinátora bezpečnosti podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov,
39. riadi sa pokynmi komitenta.
40. Komitent sa zaväzuje, že za podmienok dohodnutých v tejto KZ, za včas a riadne vykonanú činnosť stavebného dozoru, zaplatí komisionárovi odplatu podľa čl. V. tejto KZ.

**Čl. IV.**

**ČAS PLNENIA**

1. Komisionár sa zaväzuje vykonávať činnosti v rozsahu čl. III. tejto KZ po celú dobu realizácie stavby s termínom začatia činnosti - odovzdanie staveniska zhotoviteľovi a s termínom dokončenia činnosti - ukončenie kolaudačného konania.
2. Komitent sa zaväzuje vytvoriť podmienky na to, aby komisionár mohol činnosti v rozsahu čl. III. tejto KZ riadne a včas splniť. Dodržanie času plnenia zo strany komisionára dohodnutého v bode 4.1 tohto článku tejto KZ, je závislé od riadneho a včasného spolupôsobenia komitenta.
3. V prípade, že zo strany zhotoviteľa stavby príde k pozastaveniu alebo úplnému prerušeniu stavebných prác z dôvodu, ktorý nebude na strane komisionára, upravia zmluvné strany dohodou ďalší postup plnenia, prípadne skončenia tejto zmluvy v zmysle čl. IX tejto KZ.
4. Komisionár súhlasí s tým, že začatie výkonu činnosti komisionára je podmienené odovzdaním staveniska zhotoviteľovi. V prípade, že stavenisko nebude zhotoviteľovi odovzdané, plnenie tejto KZ nezačne a táto skutočnosť nezakladá žiaden nárok komisionára na náhradu škody. Doba trvania tejto KZ v takomto prípade skončí dňom doručenia písomného oznámenia komitenta komisionárovi, že stavenisko nebolo zhotoviteľovi odovzdané.

**Čl. V.**

**ODPLATA**

1. Výška odplaty za činnosti uvedené v čl. III. tejto KZ je stanovená dohodou zmluvných strán v zmysle zákona Národnej rady SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady SR č. 18/1996 Z. z. o cenách v znení neskorších predpisov na základe ponuky komisionára predloženej v procese verejného obstarávania ako cena vrátane DPH vo výške:

**[●] EUR**

(slovom: [●] EUR)

1. Výška odplaty je podrobne špecifikovaná v Prílohe č. 1 k tejto KZ.
2. Výšku odplaty dohodnutú v čl. V., bode 5.1 tejto KZ je možné meniť v prípade zmeny sadzby DPH a v súlade s čl. X., bodom 10.1 tejto KZ.
3. V prípade, ak dôjde k predĺženiu lehoty výstavby uvedenej v čl. II., bode 2.2.4 tejto KZ, bude komisionárovi upravená výška odplaty za výkon činnosti stavebného dozoru, a to formou písomného očíslovaného dodatku k tejto KZ v súlade s čl. X., bodom 10.1 tejto KZ. Dodatok k špecifikácii ceny spracuje komisionár a pre výpočet zmeny ceny bude používať dohodnuté hodinové sadzby pre jednotlivé kategórie prác v príslušnej výkonovej fáze uvedené v Prílohe č. 1 tejto KZ.
4. V prípade, že bude zastavená alebo prerušená realizácia stavby z dôvodov, ktoré nevzniknú na strane komisionára, má komisionár nárok na úhradu nákladov za činnosti vykonané pre komitenta ku dňu prerušenia realizácie stavby.

**Čl.VI.**

**PLATOBNÉ PODMIENKY**

1. Komitent zaplatí komisionárovi odplatu dohodnutú v čl. V. tejto KZ nasledovne:
2. na základe faktúry vystavenej komisionárom a doručenej komitentovi vo výške zodpovedajúcej percentuálnej výške zrealizovaného plnenia zhotoviteľa stavebných prác, maximálne však 50% z odplaty podľa čl. V., bod 5.1 tejto KZ vrátane DPH, a to po uplynutí preukázateľnej 50% prestavanosti diela a zároveň po uplynutí 50% lehoty výstavby,
3. na základe faktúry vystavenej komisionárom a doručenej komitentovi do výšky 40% z celkovej ceny diela podľa čl. V., bod 5.1 tejto KZ vrátane DPH po ukončení preberacieho konania,
4. na základe faktúry vystavenej komisionárom a doručenej komitentovi vo výške 10% z celkovej ceny diela podľa čl. V. bod 5.1 tejto KZ vrátane DPH po ukončení kolaudačného konania.
5. prípadne na základe faktúry podľa pokynov komitenta.
6. Jednotlivé faktúry musia obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a najmä tieto údaje:
7. označenie komitenta a komisionára a osoby, adresa, sídlo, IČO,
8. číslo komisionárskej zmluvy,
9. poradové číslo faktúry,
10. deň odoslania, deň splatnosti faktúry a deň vzniku daňovej povinnosti,
11. označenie peňažného ústavu a čísla účtu, na ktorý sa má platiť, ktoré musí byť zhodné s číslom účtu uvedeným v záhlaví tejto KZ v časti komisionár
12. fakturovanú základnú čiastku bez DPH, čiastku DPH a celkovú fakturovanú sumu,
13. rozpis už fakturovaných čiastok,
14. označenie diela,
15. pečiatku a podpis oprávnenej osoby.
16. Faktúra bude komitentovi predložená v piatich (5) rovnopisoch. Prílohou faktúry bude vyhlásenie zástupcu komitenta o vykonaní činnosti stavebného dozoru.
17. Komitent vykoná odsúhlasenie faktúry alebo ju vráti na dopracovanie komisionárovi s pripomienkou brániacou úhrade faktúry. Komitent má právo vrátiť komisionárovi faktúru na prepracovanie alebo doplnenie, ak táto neobsahuje náležitosti účtovného dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a požadované prílohy podľa bodu 6.3 tohto článku tejto KZ. Nová lehota splatnosti faktúry začne plynúť dňom doručenia opravenej alebo doplnenej faktúry komitentovi.
18. Lehota splatnosti faktúry je tridsať (30) dní odo dňa doručenia faktúry komitentovi.
19. Za deň doručenia faktúry komitentovi sa považuje dátum uvedený na pečiatke z Centrálnej evidencie faktúr odboru účtovníctva sekcie ekonomiky Ministerstva vnútra SR. Lehota splatnosti faktúry začína plynúť od tohto dátumu, ktorý sa zároveň považuje za deň doručenia faktúry.
20. Komitent neposkytuje komisionárovi žiadne zálohové platby ani preddavky.
21. Odplata sa považuje za uhradenú dňom odpísania finančných prostriedkov z bankového účtu komitenta uvedeného v záhlaví tejto KZ.

**Čl. VII.**

**SANKCIE**

1. V prípade porušenia povinnosti komisionára podľa čl. III. bod 3.1. tejto KZ má komitent nárok na zmluvnú pokutu vo výške 500 Eur (slovom: päťsto Eur) za každý prípad porušenia povinností zo strany komisionára, a to počas celej doby trvania tejto KZ.
2. V prípade omeškania komitenta s úhradou faktúry má komisionár nárok požadovať od komitenta zaplatenie úrokov z omeškania z nezaplatenej sumy v zákonom stanovenej výške za každý i začatý deň omeškania.
3. Zaplatenie zmluvnej pokuty/zmluvných pokút komisionárom nemá vplyv na náhradu škody, ktorú zaviní komisionár komitentovi pri plnení tejto KZ.

**Čl. VIII.**

**OSTATNÉ USTANOVENIA**

1. Komisionár sa zaväzuje, že obchodné a technické informácie, ktoré mu boli zverené komitentom nesprístupní tretím osobám bez jeho predchádzajúceho písomného súhlasu, alebo tieto informácie nepoužije pre iné účely, ako pre plnenie podmienok tejto KZ.
2. Komisionár bude pri zabezpečovaní činností podľa čl. III. tejto KZ postupovať s odbornou starostlivosťou. Svoju činnosť bude komisionár uskutočňovať v súlade so záujmami komitenta, podľa jeho pokynov, zápisov a dohôd oprávnených osôb zmluvných strán uvedených v záhlaví tejto KZ a v súlade s vyjadreniami a rozhodnutiami dotknutých orgánov štátnej správy.
3. Ak dohody uzavreté podľa bodu 8.2. tohto článku tejto KZ budú mať vplyv na predmet alebo termín splnenia záväzku, musí byť súčasťou tejto dohody aj spôsob úpravy odplaty pre komisionára. Takáto dohoda je podkladom na vypracovanie písomného dodatku k tejto zmluve.
4. Komisionár je povinný činnosti v rozsahu podľa čl. III. tejto KZ zabezpečovať pracovníkmi oprávnenými na výkon činnosti stavebného dozoru v súlade so zákonom SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
5. Komisionár vyhlasuje, že v čase uzatvorenia tejto KZ je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“), pokiaľ sa ho povinnosť zápisu do registra partnerov verejného sektora týka. Ak sa na strane komisionára ako zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
6. Subdodávateľ alebo dodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.
7. Povinnosti komisionára vrátane pravidiel výberu subdodávateľa platia aj pri zmene subdodávateľa počas doby platnosti tejto zmluvy.
8. V prípade zmeny subdodávateľa je komisionár povinný najneskôr 5 (päť) pracovných dní pred plánovanou zmenou subdodávateľa predložiť komitentovi informácie o novom subdodávateľovi v rozsahu údajov podľa súťažných podkladov verejného obstarávania, pričom pri výbere subdodávateľa musí komisionár postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
9. Komisionár zodpovedá za plnenie zmluvy o subdodávke subdodávateľom tak, ako keby plnenie realizované na základe tejto KZ realizoval sám. Komisionár zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
10. V prípade, že komisionár, jeho subdodávateľ podľa zákona o verejnom obstarávaní alebo subdodávateľ podľa zákona o registri partnerov verejného sektora, má povinnosť byť zapísaný v registri partnerov verejného sektora, Predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona o verejnom obstarávaní alebo subdodávateľa podľa zákona o registri partnerov verejného sektora, nie je:
11. Komitent poskytne komisionárovi pre jeho potrebu fotokópie dokladov a dokumentov uvedené v čl. II., bod 2.2.5 tejto KZ v jednom (1) vyhotovení.
12. Komisionár je povinný poskytnúť spolupôsobenie oprávneným osobám povereným výkonom kontroly/auditu súvisiaceho s predmetom zmluvy kedykoľvek počas doby udržateľnosti a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
13. Úrad vlády Slovenskej republiky a ním poverené osoby,
14. útvar následnej finančnej kontroly a nimi poverené osoby,
15. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
16. orgán auditu, jeho spolupracujúce orgány a nimi poverené osoby,
17. splnomocnení zástupcovia Európskej Komisie a Európskeho dvora audítorov,
18. osoby prizvané orgánmi uvedenými v písm. a) až d) tohto bodu tohto článku tejto KZ v súlade s príslušnými právnymi predpismi SR a EÚ.

**Čl. IX.**

**SKONČENIE ZMLUVY**

1. Túto KZ je možné skončiť:
2. písomnou dohodou zmluvných strán, a to dňom uvedeným v takejto dohode; v dohode o skončení KZ sa súčasne upravia nároky zmluvných strán vzniknuté na základe alebo v súvislosti s touto KZ,
3. písomným odstúpením od tejto KZ.
4. Komitent je oprávnený písomne odstúpiť od tejto KZ v prípade, ak komisionár:
5. vstúpil do konkurzu alebo reštrukturalizácie,
6. vstúpil do likvidácie,
7. koná v rozpore s ustanoveniami tejto KZ a/alebo so všeobecne záväznými právnymi predpismi platnými na území SR a toto konanie v určenej primeranej lehote neodstráni,
8. pre komisionára sa stane plnenie z tejto KZ úplne nemožným,
9. naplní dôvody podľa § 19 zákona o verejnom obstarávaní.
10. Odstúpením od KZ nie je dotknutý nárok komitenta na zaplatenie zmluvnej pokuty komisionárom podľa čl. VII. tejto KZ a nárok na náhradu škody.
11. Komisionár je oprávnený písomne odstúpiť od tejto KZ v prípade, ak:
12. komitent preukázateľne neposkytne komisionárovi súčinnosť pri plnení tejto KZ a neurobí tak ani v primeranej lehote určenej komisionárom na vykonanie nápravy,
13. je komitent v omeškaní s úhradou faktúry o viac ako šesťdesiat (60) dní po lehote jej splatnosti.
14. Odstúpenie od tejto KZ sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od KZ a je účinné okamihom jeho doručenia druhej zmluvnej strane. V prípade pochybností sa má za to, že odstúpenie nadobudlo účinnosť na tretí (3.) deň po jej odoslaní ako doporučenej zásielky na adresu druhej zmluvnej strany uvedenú v záhlaví tejto KZ.
15. Zmluvná strana, ktorá z dôvodov uvedených v bode 9.2. alebo 9.4. tohto článku tejto KZ odstúpi od KZ, má právo od druhej zmluvnej strany požadovať náhradu škody, okrem prípadov charakterizovaných ako vyššia moc, resp. zásah úradných miest. Pre účely tejto KZ sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti trvá po dobu pôsobenia vyššej moci, najviac však dva (2) mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má každá zo zmluvných strán právo písomne odstúpiť od tejto KZ.
16. Zmluvné strany sa dohodli, že pohľadávky vyplývajúce z tejto KZ môže komitent postúpiť na tretie osoby bez predchádzajúceho písomného súhlasu komisionára. Komisionár je oprávnený postúpiť pohľadávku z tejto KZ len s predchádzajúcim písomným súhlasom komitenta.
17. V prípade skončenia zmluvného vzťahu a v sporných prípadoch sa zmluvné strany riadia ustanoveniami Obchodného zákonníka a ostatných všeobecne záväzných právnych predpisov platných na území SR. Týmito predpismi sa riadia aj vzťahy neupravené v tejto KZ. V prípade sporu tento rozhodne miestne a vecne príslušný súd SR.
18. Práva a povinnosti, ktoré svojou povahou majú trvať aj po skončení tejto KZ nie sú skončením tejto KZ dotknuté. Zmluvné strany sa dohodli, že za takéto práva a povinnosti sa budú považovať práva a povinnosti zmluvných strán vyplývajúce najmä, nie však výlučne, z čl. VII. KZ.
19. Zmluvné strany sa dohodli, že v prípade, ak sa táto KZ skončí odstúpením od tejto KZ, zmluvné strany si nebudú vracať už poskytnuté plnenia.
20. V prípade ak dôjde ku skončeniu ZoD automaticky zaniká aj táto KZ, ak sa zmluvné strany nedohodnú inak.

**Čl. X.**

**ZÁVEREČNÉ USTANOVENIA**

1. Zmeny a doplnenia tejto KZ budú zmluvné strany riešiť v súlade s § 18 zákona o verejnom obstarávaní iba formou očíslovaných písomných dodatkov k tejto KZ.
2. Táto KZ nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zmluvu zverejní komitent.
3. Táto KZ je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov.
4. Právne vzťahy touto KZ zvlášť neupravené sa spravujú príslušnými ustanoveniami Obchodného zákonníka a ostatnými súvisiacimi všeobecne záväznými právnymi predpismi platnými na území SR.
5. Zmluvné strany vyhlasujú, že túto KZ uzatvárajú slobodne a vážne, túto KZ si prečítali, jej obsahu porozumeli a súhlasia s ním, na znak čoho ju podpisujú prostredníctvom svojich oprávnených osôb.

**Za komitenta: Za komisionára:**

V ..........................., dňa: .......................

.........................................................

(meno, funkcia)

V Bratislave, dňa: .......................

.........................................................

Ing. Lukáš Ďurovčík

riaditeľ odboru investícií

sekcie ekonomiky MV SR

**Príloha č. 1 ku komisionárskej zmluve č. SE-OI2-2025/001736-005**

Špecifikácia ceny

|  |  |  |
| --- | --- | --- |
| V Bratislave dňa : |  | V Bratislave, dňa: |
|  |  |  |
| za komitenta |  | za komisionára |
| Ing. Lukáš Ďurovčík |  |  |

riaditeľ odboru investícií

sekcie ekonomiky MV SR

**ŠPECIFIKÁCIA CENY**

|  |  |  |  |
| --- | --- | --- | --- |
| **Výkonová fáza** | **Výkon činnosti stavebného dozoru** | | |
| Kategória práce | Hodinová sadzba  (v Eur) | Počet kalkulovaných hodín | Spolu |
| * vysokokvalifikované koncepčné práce |  |  |  |
| * veľmi náročné a koncepčné práce |  |  |  |
| * náročné práce |  |  |  |
| * menej náročné práce |  |  |  |
| * pomocné práce |  |  |  |
| Cena bez DPH v Eur: | | |  |
| ~~DPH 23 %:, nie som platca DPH~~ | | |  |
| Konečná cena v Eur: | | |  |